**Programul „EURO 200” pentru acordarea unui ajutor financiar în vederea stimulării achiziționării de calculatoare**

Beneficiază de acest program elevii din familiile care, **în luna martie 2020, au avut un venit brut pe membru de familie de maximum 250 lei.** Ajutorul se acordă o singură dată în cadrul unei familii.

**La stabilirea venitului brut lunar pe membru de familie se iau în calcul toate veniturile realizate de membrii familiei în luna martie 2020, cu excepția: alocației de stat, alocației familiale complementare și a alocației de susținere pentru familia monoparentală, bugetului personal complementar acordat persoanelor cu handicap, burselor de studii și burselor sociale, precum și a tuturor drepturilor sociale care, potrivit legii, sunt exceptate de la stabilirea altor drepturi și obligații.**

Pentru obținerea ajutorului aferent achiziționării unui calculator, părintele/ ocrotitorul legal al elevului minor sau elevul major depune o **cerere tip** la secretariatul liceului.

Cererea va fi însoțită de următoarele **documente**:

a) copie a certificatului de naștere sau a actului de identitate al elevului, iar în cazul elevului minor, împreună cu o copie a actului de identitate al părintelui/ ocrotitorului legal, precum și a actului care să dovedească calitatea de ocrotitor legal, după caz (copie după hotărârea de divorț/ copie după actul de plasament sau tutelă sau curatelă);

b) copii ale certificatelor de naștere sau ale actelor de identitate, după caz, ale celorlalți membri ai familiei;

c) adeverință de la instituțiile de învățământ din care să rezulte calitatea de elev (la altă unitate de învățământ) sau student a celorlalți frați/ surori;

d) acte doveditoare, în original, privind veniturile membrilor familiei

* adeverințe de **VENIT BRUT,** pe luna **martie 2020**, pentru părinți sau ocrotitori legali; dacă nu sunt angajați vor prezenta o declarație pe propria răspundere în acest sens,
* cupon de pensie - **martie 2020**,
* cupon de șomaj - **martie 2020**,
* cupon de pensie de urmaș (pentru orfani) - **martie 2020**,
* cupon de pensie alimentară - **martie 2020** - sau declarație pe propria răspundere, că nu primește pensie alimentară,
* adeverință de la Primăria din localitatea de domiciliu din care să rezulte dacă familia realizează alte venituri,

e) declarație pe propria răspundere a părintelui/ ocrotitorului legal, în sensul că venitul brut lunar pe membru de familie se încadrează în plafonul prevăzut și că dispun de diferența de bani pentru achiziționarea unui calculator cu o configurație minimă standard;

f) adeverință eliberată de către unitatea de învățământ din care să rezulte media generală/ calificativul din anul școlar anterior depunerii cererii pentru acordarea unui ajutor financiar în vederea stimulării achiziționării de calculatoare, pentru toți elevii, cu excepția elevilor clasei I (se eliberează în ziua depunerii cererii și documentelor doveditoare);

g) adeverința eliberată de către unitatea de învățământ din care să rezulte numărul de absențe nemotivate din anul școlar anterior depunerii cererii pentru acordarea unui ajutor financiar în vederea stimulării achiziționării de calculatoare, pentru toți elevii, cu excepția elevilor clasei I (se eliberează în ziua depunerii cererii și documentelor doveditoare);

Precizări:

* la fel ca în anii anteriori, **se pot achiziționa doar calculatoare noi** (conform Legii 269/ 2004 cu modificările ulterioare „Familiile beneficiare […] primesc un ajutor financiar din partea statului pentru achiziționarea unui calculator personal nou.”);
* legea nu interzice ca părintele să suplimenteze suma de 200 €, dar **va primi doar 200 €**;
* nu știu care este prețul calculatoarelor, dar vă trimit ultimul HG care prevede tipurile de calculatoare ce pot fi achiziționate prin program.